TK กำไรปี 61 โตตามสินเชื่อทั้งใน-ตปท.ชี้มาตรฐานบัญชีใหม่กระทบไม่มาก
TK กำไรปี 61 โตตามสินเชื่อทั้งใน-ตปท.ชี้มาตรฐานบัญชีใหม่กระทบไม่มาก
29 มี.ค. 2561

บล.เอเชีย เวลท์ ระบุในบทวิเคราะห์วันนี้(29 มี.ค.) ว่า บริษัท ฐิติกร จำกัด (มหาชน) หรือ TK แนวโน้มของเศรษฐกิจไทยเริ่มฟื้นตัวขึ้น และการประเมินยอดขายรถจักรยานยนต์ในประเทศปีนี้ที่คาดจะขยายตัว 3% เป็น 1.87 ล้านคัน ก็จะเป็นปัจจัยที่หนุนการขยายตัวของสินเชื่อในประเทศของ TK ส่วนสินเชื่อในลาวและกัมพูชาก็ยังคงมีการเติบโตในระดับสูง จากความต้องการสินเชื่อที่มีอยู่อย่างต่อเนื่อง พร้อมกับการขยายสาขาเพื่อให้เข้าถึงลูกค้ามากขึ้น ซึ่งปีนี้ประเมินว่าสินเชื่อของ TK จะเติบโต 10%
ด้านการตั้งสำรองฯมองว่า TK ไม่ไดั้รับผลกระทบจากมาตรฐานบัญชีใหม่ IFRS9 เพราะในปีก่อนมีการตั้งสำรองฯซึ่งมี Coverage ratio ที่สูง 122% ส่วนกฏเกณฑ์ต่าง ๆ ที่จะออกมาเกี่ยวกับการเปิดเผยข้อมูลภาระหนี้แก่ลูกค้า ก็จะไม่ส่งผลกระทบต่อTK โดยยังคงประมาณการกำไรสุทธิของ TK เติบโต 13.6% จากปีก่อน หรือมาอยู่ที่ 530 ล้านบาท แนะซื้อราคาเป้าหมาย 17.00 บาท